EkBass/fiwiki-20250220-pages-articles huggingface dataset:
Asagiri (1903)

Asagiri () oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka myytiin romutettavaksi 14. helmikuuta 1926. == Valmistus == Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 15. huhtikuuta 1902. Alus laskettiin vesille tasan vuotta myöhemmin 15. huhtikuuta 1903 ja valmistui puolisen vuotta myöhemmin 18. syyskuuta. == Palvelus == Alus palveli Venäjän–Japanin sodassa osallistuen Port Arthurin, Keltaisenmeren ja Tsushiman meritaisteluihin. Asagiri luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta tasan vuotta myöhemmin. Se myytiin romutettavaksi 14. helmikuuta 1926. == Lähteet == * === Viitteet === Luokka:Harusame-luokan hävittäjät Luokka:Japanilaiset Venäjän–Japanin sodan hävittäjät Luokka:Japanilaiset ensimmäisen maailmansodan hävittäjät
Mel & Kim

Mel & Kim oli 1980-luvun jälkipuoliskolla vaikuttanut brittiläinen dance pop -duo. Sen muodostivat Lontoosta kotoisin olleet jamaikalaistaustaiset sisarukset Melanie (11. heinäkuuta 1966 – 18. tammikuuta 1990) ja Kim (s. 28. elokuuta 1961) Appleby. Heidän tuottajanaan toimi Stock Aitken Waterman -kolmikko. Mel & Kim julkaisi yhden albumin vuonna 1987. Sitä myytiin maailmanlaajuisesti yli kolme miljoonaa kappaletta, ja levy ilmestyi vielä kaksi vuotta myöhemmin uudelleenmiksattuna. Kaksikon suurin hitti oli single "Respectable", joka nousi listaykköseksi muun muassa Britanniassa, Länsi- Saksassa ja Suomessa. Se ylsi ykkössijalle myös Yhdysvalloissa Billboardin kokoamalla dance-listalla. Duo lopetti toimintansa Melin vakavan sairauden myötä. Paraganglioomasta kärsinyt Melanie Appleby kuoli keuhkokuumeeseen 23-vuotiaana tammikuussa 1990. Kim Appleby on jatkanut uraansa sisarensa kuoleman jälkeenkin. == Diskografia == === Albumit === * *Something Special (1989, F.L.M. -albumin uudelleenmiksaus) === Singlet === * Showing Out (Get Fresh at the Weekend) (1986) * Respectable (1987) * F.L.M. (1987) * I'm the One Who Really Loves You (1988) * That's the Way it is (1988) * More than Words Can Say (1989) * Megamix Ninety! (1990) * Where is Love (2018) == Lähteet == *Allmusic Luokka:1980-luvun yhtyeet ja sooloartistit Luokka:Brittiläiset duot Luokka:Sisarukset
Everybody Votes Channel

Everybody Votes Channel on Wiin Wii Menussa sijaitseva sovellusohjelma, joka antaa käyttäjille mahdollisuuden äänestää yksinkertaisissa mielipidetiedusteluissa sekä vertailla mielipiteitä ystävien, perheiden tai muiden äänestäjien kesken ympäri maapalloa. Everybody Votes Channel julkaistiin 13. helmikuuta 2007. Sen julkaisu tuli yllätyksenä, koska Nintendo ei tehnyt mitään ilmoituksia koskien sitä, ennen kuin se oli ladattavissa. Se on tällä hetkellä vapaasti ladattavissa Wii Channelissä sijaitsevassa Wii Shop Channel-ostoskanavassa. ==Lähteet== Luokka:Wii-kanavat
Port Authority Trans-Hudson

Port Authority Trans-Hudson eli PATH on pohjoisen New Jerseyn ja Manhattanin alueella toimiva lähiliikennejärjestelmä . Sitä liikennöi Port Authority of New York and New Jersey. Järjestelmän kokonaispituus on 22,2 kilometriä: tähän kuuluu neljä linjaa, joiden varrella on yhteensä 13 asemaa. Vuonna 2011 sillä oli keskimäärin noin 259 100 käyttäjää joka päivä. Nykyisin järjestelmä on auki ympäri vuorokauden, joskin osa linjoista pidetään yön hiljaisimpina tunteina suljettuina. Port Authority Trans-Hudson avattiin 25. helmikuuta 1908. Järjestelmää liikennöi alkujaan Hudson and Manhattan Railroad -niminen yhtiö, joka rakennutti 1900-luvun alussa ensimmäiset rautatietunnelit Hudson- joen ali Manhattanin kohdalla. Yhtiön ajauduttua vararikkoon Port Authority -virasto otti linjat hallintaansa vuonna 1962. == Lähteet == == Aiheesta muualla == * Kotisivut Luokka:Yhdysvaltain metroliikenne Luokka:New Jerseyn liikenne Luokka:New Yorkin osavaltion liikenne
Suolisolmu

Suolisolmu on paitsi synonyymi suolitukokselle, myös erillinen sairaus jolla viitataan useimmin eläinten, esimerkiksi hevosen tai koiran vatsalaukunkiertymään tai suolitukokseen. Mahalaukunkiertymä on koirilla esiintyvä tila, jossa mahalaukku kiertyy itsensä ympäri. Mahalaukku sulkeutuu ja koira ei pysty ulostamaan tai oksentamaan. Oireina on mahan turpoaminen ja oksennusyritykset. Mahalaukunkiertymä on erittäin vakava tila ja vaatii aina eläinlääkärin hoitoa. Yleisestikin suolisolmusta puhuttaessa tarkoitetaan hevosta. Ennusteena on lähes poikkeuksetta eläimen kuolema jonka diagnosoi eläinlääkäri. Suolisolmu-termiä ei käytetä puhuttaessa ihmisen suolitukoksesta. ==Katso myös== *Tyrä *Suolitukos ==Aiheesta muualla== *Suomen Briard ry, vatsalaukunkiertymä *Eläinlääkäri.fi Luokka:Eläinten sairaudet
Niilo Luukanen

Niilo Mauri Luukanen (8. helmikuuta 1898 Helsinki – 28. tammikuuta 1985 Helsinki) oli suomalainen juristi. Hän oli lainvalmistelukunnan jäsen 1939–1946, oikeusneuvos 1946–1949, Helsingin oikeuspormestari vuodesta 1957 ja työtuomioistuimen puheenjohtaja vuodesta 1958.Otavan Iso tietosanakirja, osa 5, p. 923. Otava 1968. ==Lähteet== Luokka:Suomalaiset juristit Luokka:Suomalaiset tuomarit Luokka:Vuonna 1898 syntyneet Luokka:Vuonna 1985 kuolleet
IsoCee

Viihdekeskus Minna on kauppa- ja viihdekeskus Kuopion torin läheisyydessä. Carlson-konsernin rakennuttaman viihdekeskuksen katuosoite on Ajurinkatu 16. Keskuksessa on muun muassa Finnkinon Scala-elokuvateatteri, K-Market, Burger5-ravintola sekä Liikuntakeskus Kunnonsali. Keskuksen pinta-ala on noin 9 000 neliömetriä. Keskuksen design on moderni ja avoin. Viihdekeskus Minna avattiin alun perin nimellä IsoCee perjantaina 17.5.2013. Vuonna 2014 Carlson myi silloisen IsoCeen julkisen alan eläkerahoituslaitos Kevalle. Kauppahinnaksi uutisoitiin 18,8 miljoonaa euroa. Ostajalla oli ennestään omistuksessaan jo viereinen Kauppakeskus Minna. == Alue == Viihdekeskus Minna sijaitsee Kuopion ydinkeskustassa aivan torin ja keskustan muiden kauppakeskusten ja tavaratalojen lähellä. Matkaa keskuksesta Kuopion torille on noin 150 metriä. == Lähteet == ==Aiheesta muualla== * Finnkinon Scala- elokuvateatteri IsoCeessä (finnkino.fi) Luokka:Kuopion kauppa- ja ostoskeskukset Luokka:Multimäki
Wii Shop Channel

Wii Shop Channel oli Wiille julkaistu digitaalisen jakelun verkkokauppa, joka antoi käyttäjien ladata Virtual Console ja WiiWare-pelejä sekä uusia kanavia. Sisällön lataamiseen käytettiin Wii Points -pisteitä. Kanava julkaistiin Wii- konsolin kanssa vuonna 2006. Nintendo sulki tuen 30. tammikuuta 2019. Palvelun korvaa Nintendo eShop Nintendo Switch ja Nintendo 3DS -alustoilla. ==Lähteet== Shop Channel
Tanner Glass

Tanner Glass (s. 29. marraskuuta 1983 Regina, Saskatchewan, Kanada) on kanadalainen uransa päättänyt jääkiekkoilija, pelipaikaltaan vasen laitahyökkääjä. Florida Panthers varasi Glassin 265. pelaajana NHL:n varaustilaisuudessa 2003. ==Ura== Glass pelasi kauden 2001–2002 BCHL:n Penticton Panthersissa. Seuraavalla kaudella hän pelasi sekä Penticton Panthersissa että saman sarjan Nanaimo Clippersissä. Kaudeksi 2003–2004 Glass siirtyi NCAA:n Dartmouth Collegeen, jossa pelasi yhteensä neljä kautta. Toiseksi viimeisellä kaudellaan 2005–2006 hän oli joukkueen varakapteeni. Glass pelasi kauden 2006–2007 aikana myös neljä ottelua hänet vuonna 2003 NHL:ään varanneen Florida Panthersin farmijoukkueessa AHL:n Rochester Americansissa. Kaudella 2007–2008 hän debytoi NHL:ssä 12. marraskuuta 2007 Carolina Hurricanesia vastaan. Ensimmäisen NHL-maalinsa Glass teki 22. tammikuuta 2008 Ottawa Senatorsia vastaan. Hän pelasi kauden aikana NHL:ssä 41 ottelua ja AHL:ssä 43 ottelua. Kaudella 2008–2009 Glass pelasi NHL:ssä vain kolme ottelua ja AHL:ssä 44 ottelua. Kaudeksi 2009–2010 Glass siirtyi Vancouver Canucksiin, jossa pelasi myös kauden 2010–2011. Hän pääsi kummallakin kaudella pelaamaan myös pudotuspelejä. Kauden 2011–2012 Glass pelasi Winnipeg Jetsissä, josta siirtyi kaudeksi 2012–2013 Pittsburgh Penguinsiin. Pelattuaan Penguinsissa myös kauden 2013–2014 hän siirtyi New York Rangersiin. ==Tilastot== 2001–2002 Penticton Panthers BCHL 57 11 28 39 171 – – – – – 2002–2003 Penticton Panthers BCHL 32 15 25 40 108 – – – – – Nanaimo Clippers BCHL 18 8 14 22 46 – – – – – 2003–2004 Dartmouth College NCAA 26 4 7 11 18 – – – – – 2004–2005 Dartmouth College NCAA 33 7 8 15 32 – – – – – 2005–2006 Dartmouth College NCAA 33 12 16 28 56 – – – – – 2006–2007 Dartmouth College NCAA 32 8 20 28 92 – – – – – Rochester Americans AHL 4 0 1 1 5 – – – – – 2007–2008 Florida Panthers NHL 41 1 1 2 39 – – – – – Rochester Americans AHL 43 6 5 11 84 – – – – – 2008–2009 Florida Panthers NHL 3 0 0 0 7 – – – – – Rochester Americans AHL 44 4 9 13 100 – – – – – 2009–2010 Vancouver Canucks NHL 67 4 7 11 115 4 0 0 0 0 2010–2011 Vancouver Canucks NHL 73 3 7 10 72 20 0 0 0 18 2011–2012 Winnipeg Jets NHL 78 5 11 16 73 – – – – – 2012–2013 HC 05 Banská Bystrica Slovakia 6 0 1 1 75 – – – – – Pittsburgh Penguins NHL 48 1 1 2 62 5 1 0 1 4 2013–2014 Pittsburgh Penguins NHL 67 4 9 13 90 8 0 0 0 4 2014–2015 New York Rangers NHL 66 1 5 6 98 19 0 1 1 31 2015–2016 New York Rangers NHL 57 4 3 7 66 4 0 0 0 4 Hartford Wolf Pack AHL 17 2 3 5 23 – – – – – 2016–2017 New York Rangers NHL 11 1 1 2 17 7 1 3 4 7 Hartford Wolf Pack AHL 57 6 9 15 86 – – – – – 2017–2018 Calgary Flames NHL 16 0 0 0 19 – – – – – Stockton Heat AHL 21 2 3 5 45 – – – – – 2018–2019 Boxers de Bordeaux Ranska 43 6 11 17 101 7 0 0 0 16 10 kautta yhteensä NHL 527 24 45 69 658 67 2 4 6 68 6 kautta yhteensä AHL 186 20 30 50 343 – – – – – ==Lähteet== * * * Tanner Glass NHL.comissa Luokka:Kanadalaiset jääkiekkoilijat Luokka:Florida Panthersin varaamat pelaajat Luokka:Vuonna 1983 syntyneet Luokka:Elävät henkilöt
Sikaianan kieli

Sikaianan kieli on austronesialainen kieli, jota puhutaan Sikaianan saarella. Kieltä puhuu 730 henkilöä. ==Lähteet== Luokka:Polynesialaiset kielet Luokka:Salomoninsaarten kielet
Svenska lantbruksproducenternas centralförbund

Svenska lantbruksproducenternas centralförbund SLC rf () on suomalainen ruotsinkielinen maanviljelijöiden etujärjestö. Se on suomenkielisen Maa- ja metsätaloustuottajain keskusliiton (MTK) sisarjärjestö, joka toimii ruotsinkielisillä rannikkoalueilla. SLC:llä on noin 13 000 jäsentä ja neljä alueellista liittoa: Österbottens svenska producentförbund (ÖSP), Nylands svenska producentförbund (NSP), Åbolands svenska lantbruksproducentförbund (ÅSP) ja Ålands producentförbund (ÅPF).SLC in other languages. SLC. Viitattu 27.3.2022. Lisäksi siihen kuuluu kolme alueellista metsänomistajien liittoa. Keskusjärjestön tarkoitus on valvoa ruotsinkielisen maaseudun taloudellisia, sosiaalisia ja kulttuurisia etuja. Sillä on yhteinen Brysselin edustusto MTK:n ja Pellervo-Seuran kanssa. SLC julkaisee Landsbygdens Folk -lehteä. Suomen ensimmäinen ruotsinkielinen maataloustuottajien järjestö Allmogeförbundet perustettiin vuonna 1925 Uudellamaalla. SLC:n perustivat edellämainitut neljä maakunnallista liittoa joulukuussa 1945. ==Lähteet== ==Aiheesta muualla== * Järjestön kotisivu. Luokka:Maatalouspolitiikka Luokka:Suomalaiset maatalousjärjestöt Luokka:Suomenruotsalaiset järjestöt
Fernando Vázquez

Fernando Vázquez Pena (s. 24. lokakuuta 1954 O Pino, Espanja) on espanjalainen jalkapallovalmentaja. == Valmentajaura == Vázquez valmensi vuosien 1994–2004 aikana useita eri espanjalaisseuroja, joista suurin osa pelasi maan korkeimmalla sarjatasolla Primera Divisiónissa. Kauden 2004–2005 päätteeksi hänen toimiessaan Celta Vigon käskyttäjänä, joukkue nousi pääsarjaan ja jatkoi nousuaan myös kaudella 2005–2006 korkeimmalla sarjatasolla sijoittuen lopulta kuudenneksi, mikä oikeutti UEFA Cup -paikkaan. Hänet erotettiin vigolaisseuran päävalmentajan paikalta 9. huhtikuuta 2007 paikallisvastustaja Deportivo La Coruñalle hävityn paikallistaiston jälkeen. Valmentaessaan vielä Celtaa, hän otti vastuulleen myös epävirallisen Galician jalkapallomaajoukkueen vetovastuun yhdessä pitkäaikaisen Deportivo-luotsi Arsenio Iglesiasin kanssa.Arsenio Iglesias: “Nunca se acaba de ser profeta del todo en la tierra propia” El Correo Gallego. Viitattu 16.3.2013. 11\. helmikuuta 2013 Vázquez siirtyi Deportivo La Coruñan päävalmentajaksi, oltuaan lähes kuusi vuotta pois seuravalmennustehtävistä. Vázquez korvasi tehtävästä erotetun Domingos Paciêncian ja hänestä tuli näin jo joukkueen kauden kolmas päävalmentaja.Fernando Vázquez, nuevo técnico del Dépor Marca. Viitattu 16.3.2013. Vázquezin johdolla Deportivo sijoittui Segunda Divisiónissa toiseksi ja nousi takaisin pääsarjatasolle. Kauden jälkeen Deportivo teki Vázquezin kanssa kaksivuotisen jatkosopimuksen. El ascenso del Deportivo amplía el contrato de Fernando Vázquez Hän sai kuitenkin yllättäen potkut heinäkuun alussa. Sacked by Deportivo, coach Vazquez feels 'betrayed' == Lähteet == == Aiheesta muualla == * Fernando Vázquezin valmentajauran tilastot BDFutbol-sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1954 syntyneet Luokka:Elävät henkilöt
Ördög

Ördög on pakanallinen piru unkarilaisessa mytologiassa. Kristinuskossa Ördög samaistetaan piruun. Usein hänet kuvataan faunin kaltaisena hännäkkäänä, sarvekkaana ja pukinsorkkaisena olentona. Ördög liikkuu usein alamaailmassa tai helvetissä (pokol). Kun hän oleskelee ylämaailmassa hän esiintyy kettuna, tummana liekkinä tai perinteisenä unkarilaisena tummasilmäisenä paimenena. ==Aiheesta muualla== *Ordog.org Luokka:Mytologia Luokka:Unkarilainen kulttuuri
Milano – San Remo 2013

Milano – San Remo 2013 oli järjestyksessään 104. maantiepyöräilyn Milano – San Remo -kilpailu. Se käytiin 298 kilometrin reitillä Milanosta San Remoon 17. maaliskuuta 2013. 46 kilometrin osuus Ovadasta Arenzanoon jätettiin kuitenkin ajamatta huonojen olosuhteiden vuoksi. Kilpailu kuului UCI World Touriin.. Gerald Ciolek voitti kilpailun oltuaan paras seitsemän ajajan loppukirissä ennen Peter Sagania ja Fabian Cancellaraa. == Tulokset == Ajaja Maa Joukkue Aika 1 Gerald Ciolek MTN Qhubeka 5.37.20 2 Peter Sagan Cannondale sama aika 3 Fabian Cancellara RadioShack-Leopard sama aika 4 Sylvain Chavanel Omega Pharma-Quick Step sama aika 5 Luca Paolini Katjuša sama aika 6 Ian Stannard Team Sky sama aika 7 Taylor Phinney BMC Racing Team sama aika 8 Alexander Kristoff Katjuša + 0.14 9 Mark Cavendish Omega Pharma-Quick Step + 0.14 10 Bernhard Eisel Team Sky + 0.14 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Orica- GreenEDGE, Katjuša, Lampre-Merida, Lotto-Belisol, Team Movistar, Omega Pharma- Quick Step, RadioShack-Leopard, Team Saxo Bank, Team Sky, Vacansoleil-DCM *UCI Continental Circuits -joukkueet: Androni Giocattoli - Venezuela, Bardiani Valvole-CSF Inox, Team Europcar, IAM Cycling, MTN Qhubeka, Vini Fantini - Selle Italia == Lähteet == == Aiheesta muualla == Luokka:Milano–San Remo Luokka:Pyöräilykausi 2013
Mii Contest Channel

Mii Contest Channel (Pohjois-Amerikassa Check Mii Out Channel ja espanjankielisissä maissa Miirame) oli Wiille julkaistu sovellusohjelma, joka antoi pelaajien jakaa digitaalisia avatareja, Mii-hahmoja, ja laittaa niitä kilpailuihin. Se julkaistiin maailmanlaajuisesti 11. marraskuuta 2007. Se oli ilmaiseksi ladattavissa Wii Menussa olevasta Wii Shop Channel-kanavasta. Palvelu lakkautettiin kesäkuussa 2013. ==Katso myös== * Everybody Votes Channel * Mii * Wii Shop Channel ==Lähteet== Luokka:Wii-kanavat
Rimminjärvi (Kuhmoinen, Myllykylä)

Rimminjärvi on Pirkanmaalla Kuhmoisissa sijaitseva järvi. == Maantietoa == Järven pinta-ala on 4,4 hehtaaria ja se on 450 metriä pitkä ja 150 metriä leveä. Se sijaitsee seututie 325 ja Lummennen välissä ja se on Kukasjärven laskuojan Myllypuron läpivirtausjärvi, joka laskee Lummennen Rimminlahteen. Siinä ei ole kartan mukaan saaria. Järven rantaviivan pituus on 1,1 kilometriä ja sen rannat kuuluvat Myllykylän asukkaiden elinpiiriin. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Vesijaon valuma-alueeseen (35.784) järvi kuuluu. Siihen laskee Myllypuron lisäksi pohjoisesta oja, jonka valuma-alueella sijaitsevat Mustajärven ja Katajajärvi, ja toinen metsämaan kuivatusoja kaakosta. Järven vedenpinnan korkeus on 114,1 metriä mpy, mikä on sama kuin Lummenneellä, johon Rimminjärvi laskee. == Historiaa == Kalmbergin kartastossa vuodelta 1855–1856 Myllypuron mutkassa sijaitsi Rimi-niminen talo ja purossa oli yläjuoksulla vesimylly. Vuoden 1965 peruskartassa ei järven rannalle ollut rakennettu vapaa-ajan asuntoja. Järven pohjoisrantaan johti uudelta ohikulkutieltä lyhyt tie. Seuraavassa vuoden 1985 kartassa laskuojan yli johti silta ja pohjoisrannalle oli rakennettu tie, jonka varressa sijaitsi ensimmäinen vapaa- ajan asunto. == Lähteet == Luokka:Vesijaon valuma-alue Luokka:Kuhmoisten järvet
Vacansoleil-DCM

Vacansoleil-DCM oli alankomaalainen UCI Pro -tason maantiepyöräilyn ammattilaistalli. Se perustettiin P3 Transfer-Batavus -tallin pohjalta kaudeksi 2009. Tallin pääsponsori oli leirintälomapalveluja tarjoava Vacansoleil. Tallin toiminta loppui kauden 2013 jälkeen. Tallin pyöräilijöistä Thomas De Gendt sijoittui kolmanneksi Italian ympäriajossa 2012. Marco Marcato voitti samana vuonna Pariisi–Tours-klassikon. == Kauden 2013 joukkue == :Tilanne 16. maaliskuuta 2013 == Lähteet == Luokka:Pyöräilytallit Luokka:Alankomaiden pyöräily
Pietarin palatsit

Pietarin palatsit on kirja, jossa esitellään kaikki Pietarin kaupungin keskeisimmät palatsit, joihin lukeutuu myös joitain entisten aatelisten yksityisiä palatseja. Suurin osa esitellyistä palatseista on yleisölle avoimia, ja kirjaan on merkitty niiden aukioloaikoja. Kirjan on kirjoittanut Kaarina Kaurinkoski. Teoksessa on yhdeksän lukua ja lopussa henkilöhakemisto. * Esipuhe * Keisarillisia palatseja * Palatsirantakadun suuriruhtinaspalatsit * Keisarinnojen suosikeilleen rakentamia palatseja * Palatseja Fontanka- kanavan varrella * Bolšaja Morskaja -kadun palatseja * Iisakin kirkon aukio * Palatseja Englantilaisella rantakadulla * Keisarilliset esikaupunkipalatsit == Lähteet == Luokka:Suomalaiset tietokirjat Luokka:Vuoden 2010 kirjat Luokka:Matkakirjat Luokka:Pietari
SEA

SEA tai Sea voi tarkoittaa seuraavia: * Entinen Suomen elokuva-arkisto, nykyisin Kansallinen audiovisuaalinen arkisto * Suomen Evankelinen Allianssi * Seattle-Tacoman kansainvälinen lentoasema * Yleistä lyhennelmää hakukonemainonnasta (search engine advertising) * Sea, seuraavien henkilöiden sukunimi: ** Daniela Sea (s. 1977), yhdysvaltalainen näyttelijä ja muusikko
Donkki (lehti)

Donkki oli kristillinen 7–12-vuotiaille lapsille suunnattu harraste- ja raamatunlukulehti. Lehti sisälsi raamattuaiheisten tarinoiden lisäksi palstoja harrastuksiin, ystävyyteen, askarteluun ja kokkaukseen liittyen. Lehdessä tutustuttiin Raamattuun seikkailevien kaverusten Sakun, Ruutin ja Donkki-aasin kanssa. Lehti keskittyi kristillisen uskon perusasioihin. Sitä jaettiin myös ilmaiseksi Kansanlähetyksen piirijärjestöjen toimistoilla. Lehti lakkautettiin Kansanlähetyksen talousvaikeuksien myötä keväällä 2024. Raamatunlukijain Liiton kautta Donkin taustajärjestöinä oli 21 jäsenjärjestöä herätysliikkeistä ja vapaista suunnista. Lehden päätoimittaja oli Aleksi Soininen. ==Lähteet== ==Aiheesta muualla== * Donkki-lehden kotisivut Luokka:Suomalaiset nuortenlehdet Luokka:Ilmestymästä lakanneet suomalaiset kristilliset aikakauslehdet Luokka:Viidesläisyys
The Psycho Season

The Psycho Season on vuonna 2010 perustettu oululainen synkkää rockia soittava yhtye. Musiikki on sekoitus grungea, heavy metalia ja stoner rockia. Yhtye aloitti keikkailun kesällä 2012. Vuoteen 2017 mennessä The Psycho Season oli julkaissut kaksi demoa, yhden EP:n, yhden LP:n ja singlen. The Psycho Season on myös julkaissut musiikkivideot kappaleista ”Down” ja "Preposterous War". ==Jäsenet== *Patu Ekdahl – rummut (2010–) *Simo Lukkari – soolokitara (2010–) *Mikko Pakanen – komppikitara (2016–) *Juho Manninen – basso (2010–) *Jukka Ruottinen – laulu (2016–) ===Entiset jäsenet=== *Lauri Peisterä – laulu (2011–2013) *Tero Antero Laine – laulu (2014–2016) *Raine Kyrö – kitara (2010–2016) == Diskografia == === Albumit === * * * === EP-levyt === * == Aiheesta muualla == * Luokka:Suomalaiset rockyhtyeet Luokka:2010-luvun yhtyeet ja sooloartistit
Yvonne Gräsbeck

Dagny Helena Yvonne Gräsbeck-Mountassir (10. helmikuuta 1960 Turku – 22. lokakuuta 2008 Helsinki) oli suomalainen sopraanolaulaja. Gräsbeck opiskeli musiikkia muun muassa Turun Musiikkiopistossa ja Sibelius-Akatemiassa, josta hän valmistui musiikin maisteriksi vuonna 1997. Gräsbeckin opettajia olivat Liisa Linko-Malmio ja Anita Välkki. Hän opiskeli myös kitaransoitoa. Yvonne Gräsbeckin oopperarooleihin kuuluivat Carmenin Micaëla ja La bohèmen Musetta. Helsingin Kaupunginteatterin ohjelmistossa 1980-luvun lopulla olleessa Kuinka äkäpussi kesytetään -näytelmässä Gräsbeck lauloi ja soitti kitaraa Gräsbeck osallistui Eurovision laulukilpailujen Suomen karsintaan vuonna 1979 kappaleella ”Hyvästi ystäväin”. Yvonne Gräsbeckin isä oli säveltäjä Gottfrid Gräsbeck, ja viulisti Manfred Gräsbeck ja pianisti Folke Gräsbeck ovat hänen veljiään. == Diskografia == * Amado mio (1990) == Lähteet == Luokka:Suomalaiset laulajat Luokka:Vuonna 1960 syntyneet Luokka:Vuonna 2008 kuolleet
The One That Got Away

”The One That Got Away” on kappale yhdysvaltalaisen laulaja-lauluntekijän Katy Perryn toiselta studioalbumilta Teenage Dream. Kappale julkaistiin kuudentena singlenä albumilta 4. lokakuuta 2011. Kappaleen ovat tuottaneet Dr. Luke ja Max Martin ja kirjoittaneet Katy Perry, Dr. Luke sekä Max Martin. Musiikkivideon kappaleeseen on ohjannut Floria Sigismondi. == Lähteet == Luokka:Vuoden 2010 kappaleet Luokka:Katy Perryn kappaleet
Pietari (matkaopas)

Pietari () on kovakantinen matkaopaskirja Pietarista. Pikaopas on yhteenveto kaupungin suosituimmista nähtävyyksistä ja tarkoitettu auttamaan matkailijaa paikan päällä. Oppaassa käsitellään kaupungin ympäristöä ja kaupunginosia ja annetaan käytännön neuvoja. Opas kuuluu WSOY:n Taskuopas-sarjan kaupunkikirjoihin. == Lähteet == Luokka:Matkakirjat Luokka:Pietari
Kalle Sognnes

Karl Sognnes eli Kalle Sognnes (1945 Bergen – 29. elokuuta 2019) oli norjalainen arkeologi, joka toimi professorina Trondheimissa Norjan teknis- luonnontieteellisellä yliopistossa (NTNU). Hän tuli tunnetuksi kirjoituksistaan norjalaisista kalliomaalauksista ja -piirroksista. == Lähteet == == Aiheesta muualla == * NTNU: Yliopiston työntekijä Luokka:Norjalaiset arkeologit Luokka:Norjalaiset professorit Luokka:Vuonna 1945 syntyneet Luokka:Vuonna 2019 kuolleet
Varnhemin luostarikirkko

Varnhemin luostarikirkko () on Ruotsissa Skaran kunnassa entisen Varnhemin luostarin yhteydessä sijaitseva kirkko. Sisterssiläiset rakensivat sen vuonna 1150.Svenska kyrkan: Möt Arn och Birger Jarl Viitattu 16.3.2013. Kirkko paloi melkein kokonaan vuonna 1234, mutta se rakennettiin uudestaan. Birger-jaarli on haudattu kirkkoon. ==Lähteet== ==Aiheesta muualla== * Varnhemin luostarialueen kotisivut * Skara pastorat: Varnhems klosterkyrka * Smultronställen i Skaraborg: Varnhems klosterkyrka * Bebyggelseregistret: Varnhems klosterkyrka Luokka:Länsi-Götanmaan läänin kirkot Luokka:Skaran kunta Luokka:Ruotsin kivikirkot Luokka:Kirkot Skaran hiippakunnassa
Kaupan liitto

Kaupan liitto on suomalainen kaupan alan edunvalvontajärjestö, joka aloitti toimintansa vuonna 2005 kun Kaupan Keskusliitto ja Kaupan Työnantajaliitto yhdistyivät. Liiton tavoitteena on kaupan alan yritysten toimintaedellytysten kehittäminen ja elinkeino- ja työnantajaeduista huolehtiminen. Liiton jäsenenä on noin 1800 yritystä ja 19 jäsenliittoa tai kumppanuusyhdistystä. Kaupan liiton jäsenet ovat samalla myös Elinkeinoelämän keskusliiton (EK) jäseniä. Jäsenyritykset toimivat vähittäis- ja tukkukaupassa ja edustavat päivittäistavara- ja erikoiskaupan, teknisen kaupan sekä autokaupan toimialoja. Kaupan liitto neuvottelee työnantajajärjestönä kaupan alan työehtosopimukset, ratkaisee työriitoja, palvelee jäseniään työsuhdeasioissa ja järjestää koulutusta. Lisäksi liitto huolehtii kaupan alan edunvalvonnasta ja vaikuttamisesta sekä välittää päättäjille tietoa kaupan alan tilanteesta ja tarpeista sekä merkityksestä yhteiskunnassa. Liitto tuottaa tutkimuksia ja selvityksiä päätöksenteon ja jäsenten toiminnan tueksi. Kaupan liiton hallituksen puheenjohtajana toimii Jorma Rauhala (Keskon pääjohtaja) ja varapuheenjohtajana Bang & Bonsomer Group Oy:n toimitusjohtaja Mikko Teittinen. Liiton toimitusjohtaja on Kari Luoto. Liiton keskustoimisto sijaitsee Helsingissä osoitteessa Eteläranta 10. ==Lähteet== ==Aiheesta muualla== * Kaupan liiton verkkosivut Luokka:Suomalaiset työnantajajärjestöt
Norris Bowden

Robert Norris Bowden (13. elokuuta 1926 North York, Ontario – 9. huhtikuuta 1991 North York, Ontario) oli kanadalainen taitoluistelija. Hän sai parinsa Frances Dafoen kanssa hopeaa vuoden 1956 talviolympialaisissa Cortina d'Ampezzossa. Hän kilpaili myös talviolympialaisissa 1952 Oslossa jääden pariluistelussa viidennelle sijalle. Bowden ja Dafoe voittivat yhdessä myös kaksi taitoluistelun maailmanmestaruutta (1954, 1955) ja saivat maailmanmestaruuskilpailuissa kaksi hopeaa (1953, 1956).Norris Bowden Bio, Stats, and Results | Olympics at Sports-Reference.com Bowden saavutti menestystä myös yksinluistelijana. Hän toimi luistelu-uransa jälkeen muun muassa tuomarina kilpailuissa. Hänellä oli Master of Business Administration -tutkinto, ja hän työskenteli vakuutusmeklarina. Hän oli perustamassa Toronton Centennial Infant and Child Centreä ja toimi sen puheenjohtajana. Bowden pääsi Canadian Sports Hall of Fameen, Canadian Olympic Hall of Fameen ja Skate Canada Hall of Fameen. Hän kuoli 64-vuotiaana sydänsairauteen. == Lähteet == Luokka:Kanadalaiset taitoluistelijat Luokka:Kanadalaiset olympiamitalistit Luokka:Vuonna 1926 syntyneet Luokka:Vuonna 1991 kuolleet
Lenzerheide

Lenzerheide (, , virallisesti Lenzerheide/Lai) on kesä- ja talviurheilukeskus Itä-Sveitsissä, Graubündenin kantonissa, Vaz/Obervazin kunnassa. Lenzerheide on ollut tunnettu lomapaikka 1800-luvun lopulta alkaen. Lenzerheiden ja Valbellan kylät muodostavat yhtenäisen alueen, mutta Lenzerheide on yleisemmin markkinoinnissa käytetty nimi koko alueelle. == Talviurheilukeskus== Talviurheilukeskukseksi Lenzerheide on kehittynyt 1930-luvulta alkaen. Lenzerheidessa on järjestetty alppihiihdon maailmancupin kilpailuja 1990-luvulta alkaen. == Maantiede == Lenzerheide sijaitsee noin 15 kilometriä Churista etelään, noin 1 500 metrin korkeudessa. == Liikenne == Churista Tiefencastelin kautta Italiaan kulkeva päätie 3 () kulkee Lenzerheiden läpi. Lenzerheiden kautta on postiautoreittejä Churista Tiefencastelin kautta Sankt Moritziin, Davosiin ja Bivioon sekä Vaz/Obervazin kuntakeskukseen. == Lähteet == * * === Viitteet === == Aiheesta muualla == * Lenzerheiden-Valbellan verkkosivut Luokka:Sveitsin kylät Luokka:Sveitsin talviurheilukeskukset Luokka:Vaz/Obervaz Luokka:Churwalden
Armas Luukko

Armas Luukko (4. lokakuuta 1908 Kuortane – 4. toukokuuta 1993Kuolleita suomalaisia. Mitä Missä Milloin 1994 s. 148. Otava 1993 ISBN 951-1-12765-9 Espoo) oli suomalainen historioitsija, vuodesta 1954 Helsingin yliopiston Suomen historian ylimääräinen professori.Otavan Iso tietosanakirja, Otava 1968, osa 5, p. ==Julkaisuja== * Etelä-Pohjanmaan historia, 1–3, 1945–1950 * Etelä-Pohjanmaan keskiaika, 1949 * Pohjois-Pohjanmaan ja Lapin keskiaika sekä 1500-luku, 1954 * Vaasan historia. 1. 1606-1721, Vaasan kaupunki, 1971 * Vaasan historia. 2. 1721-1808, Vaasan kaupunki, 1979 * Tutkijan taipaleelta, julk. Matti Luukko, 2008 ==Lähteet== == Aiheesta muualla == Armas Luukon lehtiartikkeleita: * Seuroin kalastettiin, tanssittiin, haudattiin, Suomen Kuvalehti, 23.01.1937, nro 4, s. 26, Kansalliskirjaston digitaaliset aineistot Luokka:Suomalaiset historioitsijat Luokka:Helsingin yliopiston professorit Luokka:Vuonna 1908 syntyneet Luokka:Vuonna 1993 kuolleet Luokka:Suomalaiset professorit
Diavolezza

Diavolezza on vuori ja talviurheilukeskus Kaakkois-Sveitsissä, Graubündenin kantonissa, Pontresinan kunnassa, noin 20 kilometriä Sankt Moritzista kaakkoon. Talviurheilukeskukseksi Diavolezza on kehittynyt 1950-luvulta alkaen, kun vuorelle (2 973 m mpy.) rakennettiin vuonna 1956 köysiratayhteys. Diavolezzan köysiradan ala-asema on Berninan laaksossa noin 5 kilometriä Berninasolasta luoteeseen, 2 100 metrin korkeudessa. Graubündenin korkeimmat vuoret, muun muassa Piz Bernina ja Piz Palü, sijaitsevat Diavolezzan välittömässä läheisyydessä, eteläpuolella. == Liikenneyhteydet == Rhätische Bahnin Berninan radalla on Bernina Diavolezzan seisake. Diavolezzaan on linja- autoyhteys Sankt Moritzista, Pontresinasta, Poschiavosta ja Livignosta. Köysiratayhteys on toiminnassa koko vuoden lukuun ottamatta noin kahden kuukauden taukoa loka-joulukuulla. Ala-aseman ohitse kulkee myös valtakunnallinen päätie nro 29, jonka varressa on köysiradan pysäköintialueet. == Lähteet == * * === Viitteet === == Aiheesta muualla == Luokka:Graubündenin vuoret Luokka:Alppien vuoret Luokka:Sveitsin talviurheilukeskukset
Taneli Luukkoinen

Taneli Luukkoinen (k. noin 1713 Inkerinmaa) oli suomalainen sissisoturi. Hän taisteli isonvihan aikaan venäläisiä vastaan jalkarakuunoiden johdossa ja sai majurin arvon 1711. Hän jäi vangiksi kaksi kertaa mutta onnistui pakenemaan dramaattisissa oloissa.Otavan Iso tietosanakirja, Otava 1968, osa 5, p. 924 Hänestä on kerrottu paljon tarinoita, mutta todelliset elämänvaiheet ovat hämärän peitossa.Kansallisbiografia viitattu 16.3.2013 (maksullinen) ==Lähteet== ==Aiheesta muualla== *Mikkeli.fi *Taneli Luukkoinen, Inkeri.com ==Kirjallisuutta== *Koskimies, Y. S., Taneli Luukkoinen. Genos nro 3/ 1956, s. 88-89 Luokka:Isoviha Luokka:Suomalaiset sotilaat Luokka:Suomalaiset sissipäälliköt Luokka:Syntymävuosi tuntematon Luokka:1600-luvulla syntyneet Luokka:Vuonna 1713 kuolleet
Afrovenator

Afrovenator ("Afrikkalainen metsästäjä") oli dinosaurussuku, joka eli 164-159 miljoonaa vuotta sitten jurakaudella.http://www.dinosaurfact.net/Cretaceous/Afrovenator.php Afrovenatorit olivat muiden teropodien tapaan lihansyöjiä, ja ne olivat sukua megalosaurukselle. == Fossiilit == Afrovenatorista on löydetty vain yksi luuranko, mutta se on hyvin säilynyt.http://www.prehistoric- wildlife.com/species/a/afrovenator.html Se on löydetty Nigeristä, Afrikasta vuonna 1993. Luurangosta puuttuu alaleuka, kallon osia, joitakin selkänikamia, joitakin kylkiluita sekä lantion osia. Etu- ja takaraajat ovat lähes täydellisessä kunnossa. Luurangon rakenteesta on voitu päätellä, että Afrovenator on ollut kevytrakenteinen ja siten myös nopealiikkeinen saalistaja. == Koko ja ulkonäkö == Afrovenatorin pituus oli noin 7-9 metriä. Paino on tuntematon, mutta sen on arvioitu olleen noin 1-1,8 tonnia. Afrovenatorin pää oli suuri ja pitkä. Sen leuat olivat vahvat ja alaleuassa oli 14 hammasta. Raajat olivat hoikat. Eturaajoissa oli kummassakin kolme sormea jotka kaikki sisälsivät yhden terävän kynnen. Näitä kynsiä Afrovenator on varmasti käyttänyt saalistuksessa ja tarttunut niillä uhriinsa. Afrovenatorin reisiluut olivat sääriluita pidemmät. Tämä merkitsee sitä että Afrovenator ei pystynyt juoksemaan kovaa mutta kuitenkin kohtalaista vauhtia. Eturaajat olivat selvästi takaraajoja lyhyemmät. Häntä oli tanakka ja paksu. == Elinympäristö == Ennen Afrovenatorin elinaikaa Afrikka kuului suurmanner Pangeaan. Irrottuaan Pangeasta Afrikassa on ollut suuria vesistöjä ja ruohomaita, joiden läheisyydessä Afrovenator on elellyt. == Ravinto == Afrovenator on todennäköisesti syönyt liskoja ja muita dinosauruksia. == Muuta == * Sauropodi jobarian fossiileita on löydetty samalta alueelta kuin Afrovenatorin luuranko. On todennäköistä että myös tämä sauropodi on kuulunut Afrovenatorin ruokalistalle. Voi olla että Afrovenator on koon ja helppouden kannalta saalistanut mieluummin pienempiä yksilöitä. * Afrovenator on ollut yksi aikansa hurjimpia petodinosauruksia. Se on voinut antaa kehityssuuntaa monille liitukauden teropodeille, kuten tyrannosaurus rexille. * Afrovenatorin ajateltiin aluksi eläneen liitukaudella. Myöhemmin sen luurangon luut paljastuivat oletettua vanhemmiksi ja Afrovenatorin uusi elinajankohta sijoitettiin jurakaudelle. * Afrovenator esiintyy japanilaisessa animesarjassa Dinosaur King. == Lähteet == == Aiheesta muualla == * http://www.palaeocritti.com/by-group/dinosauria/spinosauroidea/afrovenator Luokka:Megalosauridae
Kinidiini

Kinidiini (C20H24N2O2) on niin kutsuttuihin kiina-alkaloideihin kuuluva alkaloidi. Yhdistettä käytetään sydämen rytmihäiriöiden hoitoon. Kinidiini on kiniinin stereoisomeeri. Kinidiini on WHO:n listalla yhteiskunnalle tärkeimmistä lääkkeistä. == Esiintyminen ja ominaisuudet == Kinidiiniä esiintyy Cinchona officinalis -matarakasvissa ja useissa muissa Cinchona-suvun kasveissa. Yhdistettä eristetään kasveista ja otetaan talteen kiniinin eristyksen yhteydessä. Sitä voidaan myös valmistaa isomeroimalla kinidiinistä. Kinidiinin ominaiskiertokyky on trikloorimetaanissa +230° ja etanolissa +212°. Yhdisteen rakenne sisältää kaksi emäksistä typpiatomia, yhden kinoliinirenkaassa ja toisen kinuklidiinirenkaassa. Näistä kinuklidiinirenkaan typpiatomi on emäksisempi. Kinidiini liukenee vain vähän veteen, mutta paremmin orgaanisiin liuottimiin, kuten etanoliin tai trikloorimetaaniin.Gajanan S. Joshi & James C. Burnett: Cardiovascular Agents, Kirk-Othmer Encyclopedia of Chemical Technology, John Wiley & Sons, New York, 2003. Viitattu 16.03.2013Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 16.03.2013Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 16.03.2013 == Vaikutusmekanismi == Kinidiini salpaa natriumkanavia ja estää kaliumionien ulosvirtausta. Yhdiste vaikuttaa myös sinussolmukkeisiin ja tahdistussoluihin pidentämällä aktiopotentiaalia. Kinidiini aiheuttaa QT-ajan ja PQ-ajan pidentymistä. Kinidiini metaboloituu 2-hydroksikinidiiniksi, jonka vaikutukset ovat samanlaiset kuin kinidiinin. Kinidiiniä käytetään erityisesti eteisvärinän hoitamisessa. Yhdistettä käytetään usein suolamuodossa, tyypillisesti joko kinidiiniglukonaattina tai -sulfaattina.Gerda von Philipsborn, Anton Oberdorf, Fritz Binnig & Albrecht Franke: Antiarrhythmic Drugs, Ullmann's Encyclopedia of Industrial Chemistry, John Wiley & Sons, New York, 2000. Viitattu 16.03.2013 Kinidiinillä on myös malarialoisioita tappavia vaikutuksia, mutta se ei ole yhtä tehokas kuin kiniini. == Sivuvaikutukset == Kinidiini pidentää QT-aikaa, mikä voi johtaa niin kutsuttuun kääntyvien kärkien takykardiaan. Yleisiä sivuvaikutuksia ovat pahoinvointi, ripuli ja ruokahalun menettäminen. Kinidiini voi aiheuttaa myös allergisia oireita, korvien soimista, muita kuulo- ja näköhäiriöitä ja pääkipua. Kinidiinimyrkytyksen (kinkonismi eli kiniinialkaloidimyrkytys) hoito on samankaltaista kuin kiniinimyrkytyksessäkin.Tohtori.fi: Kinkonismi Viitattu 1.1.2016. ==Lähteet== Luokka:Alkaloidit Luokka:Sydänlääkkeet Luokka:Natriumkanavan salpaajat Luokka:Kaliumkanavan salpaajat Luokka:Alfa-1-salpaajat Luokka:Muskariiniantagonistit
Lybeck

Lybeck, Lübeck tarkoittaa seuraavia: * Lübeck, Lyypekin kaupungin saksankielinen nimi ==Laivat== * Lisa von Lübeck, replikalaiva * Lübeck (F214), saksalainen fregatti * Lübeck (F224), saksalainen fregatti * Lübeck (1813), venäläinen linjalaiva ==Sukunimi== ;Lybeck * Baba Lybeck (s. 1966), suomalainen toimittaja * Edvard Wilhelm Lybeck (1840–1885), suomalainen evankeliseen herätysliikkeeseen kuulunut pastori * Edvard Wilhelm Lybeck (1864–1919), suomalainen lääkäri ja Elämänmäen luonnonparantolan perustaja * Gustaf Edvard Lybeck (1851–1927), suomalainen pappi, valtiopäivämies ja rovasti * Jakob Juhonpoika Lybeck (n.1655–1693), kappalainen * Johan Ludvig Lybeck (1853–1925), suomalainen arkkitehti * Marita Lybeck (1906–1990), o.s. Hahl, suomalainen keramiikka- ja tekstiilitaiteilija * Mikael Lybeck (1864–1925), suomenruotsalainen runoilija * Paul Werner Lybeck (1861–1911), suomenruotsalainen kirjailija ja juristi * Petter Lybeck (1841–1900), urkujenrakentaja ja lukkari * Sebastian Lybeck (1929–2020), suomenruotsalainen kirjailija * Sigurd Lybeck (1895–1975), norjalainen kirjailija * Sofie Louise Lybeck (1840–1908), suomalainen sairaskodin perustaja ;Lübeck *Vincent Lübeck (1654–1740), saksalainen säveltäjä ==Katso myös== *Fanny Lybecker (1845–1907), suomenruotsalainen runoilija *Georg Lybecker (k. 1718), ruotsalainen soturi
Falklandinkettu

Falklandinkettu (Dusicyon australis) on sukupuuttoon kuollut koiraeläin. Nisäkäsnimistötoimikunnan ehdotus sen uudeksi nimeksi on falklandinkoira.Dusicyon australis Luonnontieteellinen museo Paikalliset käyttivät siitä nimitystä ”warrah”. Lajia esiintyi vain Falklandinsaarilla, mistä se hävisi vuonna 1876. == Historia == Laji tunnetaan pääasiassa Charles Darwinin kuvausten perusteella. Sillä oli kellanruskea turkki ja valkoinen hännänpää. Falklandinketun ruokavalio on vielä hämärän peitossa, mutta se saattoi saalistaa hanhia, pingviinejä sekä hyönteisiä ja asua koloissa. Darwinin vieraillessa saarilla vuonna 1833 kettu oli jo harvinainen. Falklandinkettua metsästettiin turkkinsa takia ja koska se uhkasi paikallisten lampaita. Kettu ei osannut pelätä ihmistä eikä voinut piiloutua puuttomilla saarilla. == Sukulaissuhteet == Falklandinketun kallon piirteiden erikoisen yhdistelmän perusteella lajin on arveltu olevan sukua koirille (Canis), eteläamerikanketuille (Lycalopex) ja ravunsyöjäketulle (Cerdocyon thous). 2000-luvulla tehdyt DNA-analyysit ovat kuitenkin osoittaneet, että falklandinketun lähin elossa oleva sukulainen on harjasusi (Chrysocyon brachyurus). Falklandinketun ja harjasuden kehityslinjat erkanivat toisistaan arviolta 6,7 miljoonaa vuotta sitten. Sukupuuttoon kuollut Dusicyon avus saattoi olla vielä läheisempää sukua falklandinketulle. == Alkuperä == Nykyään Falklandinsaaria erottaa Etelä-Amerikasta 460 km leveä salmi eivätkä saaret ole olleet yhteydessä mantereeseen edes jääkausien aikana, mikä herättää kysymyksiä, miten laji on päätynyt saarille. Jääkauden aikana Falklandinsaarten ja Etelä-Amerikan välinen salmi oli kuitenkin paljon kapeampi, kapeimmillaan vain noin 20 km, ja saattoi jäätyä kokonaan kylminä talvina. Koska falkandinkettujen edeltäjät olivat tottuneet etsimään ruokaa meren rannoilta, niillä oli paremmat mahdollisuudet kulkea jäätä pitkin saarille kuin muilla maanisäkkäillä. == Lähteet == == Aiheesta muualla== * http://www.arkive.org/falkland-island-wolf/dusicyon-australis/ Luokka:Koiraeläimet Luokka:Sukupuuttoon kuolleet nisäkkäät
Centro Niemeyer

Centro Niemeyer (koko nimeltään Centro Cultural Internacional Oscar Niemeyer, tunnetaan myös nimellä El Niemeyer) on brasilialaisen arkkitehdin Oscar Niemeyerin suunnittelema kulttuurikeskus ja kansainvälinen kulttuurihanke, joka sijaitsee Avilésissa Asturian maakunnassa Espanjassa. Se vihittiin käyttöön 26. toukokuuta 2011. Keskus rakennettiin keskelle sataman teollisuusaluetta, mutta sen ympäristöön on suunniteltu suuria muutoksia. Keskuksen rakentamiseen on liittynyt talousepäselvyyksiä, ja yhdeksän kuukautta avaamisen jälkeen se suljettiin. == Lähteet == ==Aiheesta muualla== * Kotisivut Luokka:Asturia Luokka:Espanjan taidemuseot Luokka:Oscar Niemeyerin suunnittelemat rakennukset
Ferribyn veneet

Ferribyn veneet käsittävät kolme pronssikautista venettä, jotka on löydetty Englannin itärannikolta Pohjois-Ferribystä Yorkshiressä. Ferribyn veneet ovat limilaitaisia veneitä, joiden laudat on sidottu punoksilla yhteen. Nämä veneet ovat varhaisimpia tunnettuja eurooppalaisia veneitä. ==Löydöt== Ensimmäisenä vuonna 1937 löydetty Ferribyn vene 1 on parhaiten säilynyt. Alus on litteäpohjainen, 15 metriä pitkä ja 2,35 metriä leveä. Pohjan muodostaa kolme tammilankkua, ja sivuissa on myös kolme lankkua. Laudat on sovittu urilla toisiinsa. Sisäpuolelle oli kiinnitetty sauman peittävä soiro, ja se sekä sivulaudat ovat sidottu toisiinsa marjakuusipunoksin. Tilkitsemiseen oli käytetty sammalta. Pohjassa oli hakapalkit, jotka kiinnitettiin lovitetuilla palikoilla. Aluksessa on tilaa 18 melojalle, ja sen valmistusajankohdaksi on radiohiiliajoituksen avulla saatu aikaväli 1880-1680 eaa. Noin 55 metriä ylävirtaan ensimmäisestä veneestä löydettiin vuonna 1940 Ferribyn vene 2. Se on ajoitettu välille 1940-1720 eaa. Kolmas vene löydettiin vuonna 1963, ja se on ajoitettu välille 2030-1780 eaa. Ensimmäinen vene kaivettiin esille vuonna 1946, mutta se jouduttiin paloittelemaan siirtoa varten. Veneet ovat esillä National Maritime Museumissa Greenwichissä. Ferribyn veneestä 1 on tehty myös rekonstruktio Cornwallin National Maritime Museumissa.BBC:n raportti Ferribyn veneen rakennuksesta ja neitsyt matkasta ==Katso myös== *Hansonin vene ==Lähteet== == Aiheesta muualla == * Luokka:Yhdistyneen kuningaskunnan museolaivat Luokka:Pronssikausi
Automaattiset vakauttajat

Taloustieteessä automaattiset vakauttajat, joskus myös automaattiset stabilisaattorit, tarkoittavat valtion budjetin meno- ja tuloeriä jotka liikkuvat suhdannevaihteluihin nähden vastasyklisesti. Nopean talouskasvun aikaan valtion verotulokertymät kasvavat nopeasti ja työttömyysturva ym. sosiaalimenot laskevat, jolloin yksityinen sektori menettää tuloja ja joutuu yhä suuremman verokuorman maksajaksi. Taloustaantumassa tapahtuu päinvastainen ilmiö: valtion verotulot laskevat ja sen maksamat sosiaaliturvamenot nousevat jolloin valtio tukee yksityissektorin tuloja entistä enemmän omilla budjettimenoillaan ja rasittaa sitä entistä vähemmän veroillaan. Näin automaattiset vakauttajat toimivat kansantaloudessa suhdannevaihteluita tasaavana voimana. Luokka:Makrotaloustiede Luokka:Taloustieteen käsitteet
Klasipruuki

Klasipruuki () on Porin 89. kaupunginosa. Alue on kaavoitettu omakotitaloasumiseen ja sen rakennuskanta koostuu pääosin 2010-luvun lopulla sekä 2020-luvun alussa rakennetuista taloista. Klasipruuki sijaitsee Länsi- Porissa, sen viereiset kaupunginosat ovat Paratiisinmäki ja Tuorsniemi. Peltoaukeiden takana on kaakossa Liikastenmäki ja lännessä Leppäkorpi.Porin kaupungin karttapalvelu Viitattu 15.3.2013 ==Lähteet== == Aiheesta muualla == *Porin kaupungin katusuunnitelmia Luokka:Porin kaupunginosat
Carl Johan Lindeqvist

Carl Johan Lindeqvist (6. lokakuuta 1834 Padasjoki – 19. maaliskuuta 1900 Helsinki) oli suomalainen opettaja ja klassisten kielten asiantuntija, joka sai professorin arvon. Lindeqvistin vanhemmat olivat kirkkoherra, filosofian tohtori Jakob Johan Lindeqvist ja Vilhelmina Lagerblad ja puoliso vuodesta 1861 Fanny Augusta Charlotta Lagerblad (k. 1917). Lindeqvist valmistui filosofian kandidaatiksi 1858 ja toimi sitten Helsingin yksityislyseon latinan ja kreikan opettajana vuoteen 1862, jolloin hän sai apurahan ulkomaan vierailuun valmistuakseen perustettavaksi suunnitellun normaalikoulun opettajaksi. Hänet valittiin tämän myöhemmin ruotsalaiseksi lyseoksi nimetyn koulun ensimmäiseksi klassisten kielten yliopettajaksi 1864, missä tehtävässä hän toimi kuolemaansa saakka. Koulun rehtorina Lindeqvist toimi vuodesta 1895. Hän julkaisi joukon oppikirjoja, kuten Latinsk elementarbok I-II (1871–1873), joka ilmestyi myös suomeksi (1874–1875) ja jonka kolmannen ruotsalaisen painoksen Lindeqvist toimitti itse suomeksi 1890. Tunnetuksi tuli myös Lindeqvistin teos Kreikan kielioppi (1881), joka julkaistiin suomeksi ja ruotsiksi. Siinä käytettiin ensimmäistä kertaa hyväksi vertailevan kielitieteen tuloksia. Lindeqvist toimi vt. sijaiskanslerin sihteerinä vuodesta 1897, papiston sihteerinä valtiopäivillä 1872–1891 sekä kirkolliskokouksen sihteerinä 1886. Professorin arvo hänelle myönnettiin vuonna 1889. == Lähteet == Luokka:Suomalaiset opettajat Luokka:Suomen koulujen rehtorit Luokka:Suomalaiset tietokirjailijat Luokka:Suomalaiset professorin arvonimen saaneet Luokka:Vuonna 1834 syntyneet Luokka:Vuonna 1900 kuolleet
Bertel Långhjelm

Curt Bertel Casimir Långhjelm (4. kesäkuuta 1903 Helsinki – 16. helmikuuta 1987 Helsinki) oli suomalainen teollisuusjohtaja, koulutukseltaan diplomi- insinööri. Hän sai vuorineuvoksen arvon 1962.Otavan Iso tietosanakirja, Otava 1968, osa 5, p. 962 Långhjelm oli Wärtsilä-yhtymän apulaispääjohtaja 1951–1961, pääjohtaja 1962–1970, Suomen Metalliteollisuusyhdistyksen puheenjohtaja 1957–1959 ja Suomen Teollisuusliiton puheenjohtaja vuodesta 1960. Wärtsilän hallituksen varajäsen hän oli 1954–1955, jäsen 1956–1976 ja puheenjohtaja 1969–1976. viitattu 16.3.2013 ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Suomalaiset järjestöjohtajat Luokka:Vuonna 1903 syntyneet Luokka:Vuonna 1987 kuolleet Luokka:Wärtsilä
Freddy Cannon

Freddy Cannon (oikealta nimeltään Frederick Anthony Picariello Jr., s. 4. joulukuuta 1940) on yhdysvaltalainen rock and roll -laulaja, jonka suurimmat menestyskappaleet ovat ”Tallahassee Lassie” (1959), ”Way Down Yonder in New Orleans” (1959) ja ”Palisades Park” (1962). ==Elämä ja ura== Cannon työskenteli nuorena rekkakuskina kuten isänsäkin. Hän saavutti aluksi paikallista menestystä oman yhtyeensä Freddy Karmon & the Hurricanes kanssa. Hänen äitinsä kirjoitti sanat lauluun ”Rock and Roll Baby”, jonka nimi muuttui myöhemmin muotoon ”Tallahassee Lassie”. Laulu ei aluksi kiinnostanut levy- yhtiöitä joille sitä tarjottiin, mutta yksi Swan Recordsin omistajista, Dick Clark, kuuli kappaleen ja piti sitä julkaisemisen arvoisena, jos sovitusta parenneltaisiin muun muassa kättentaputuksin ja voimistamalla bassorummun ääntä. Yhtiö julkaisi levyn, se menestyi aluksi paikallisesti ja myöhemmin myös muualla Yhdysvalloissa ja Britanniassakin. Levy-yhtiön pyynnöstä taiteilijanimi vaihtui muotoon Freddy Cannon. Cannon jatkoi levyttämistä ja sai muutaman vielä muutaman hitin 1960-luvulla. Parhaiten menestyivät kappaleet ”Abigail Beecher” (1964), ”Action” (1965) ja ””The Dedication Song” (1966). Hän on jatkanut levyttämistä ja esiintymistä vielä 2000-luvullakin. ==Lähteet== Luokka:Yhdysvaltalaiset kitaristit Luokka:Yhdysvaltalaiset rocklaulajat Luokka:Vuonna 1940 syntyneet Luokka:Elävät henkilöt
Punia

Punia on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 809 asukasta.Alytusin kunnallispiirin vuoden 2001 väkiluku Kylä mainittiin ensimmäisen kerran vuonna 1382. Tunnettu nähtävyys Puniassa on Margirisin kukkula, joka on 30 metriä korkea. Niemen- joen mutkassa sijaitsevalla kukkulalla on väitetty sijainneen legendoissa esiintynyt keskiaikainen Pilėnain linnoitus, jonka Saksalainen ritarikunta tuhosi vuonna 1336. ==Kuvia== Tiedosto:Punia church.jpg|Punian katolinen kirkko. Tiedosto:Punia003.JPG|Punian keskustaa. Tiedosto:Lithuania Punia Margiris Pilikalnis.jpg|Margirisin kukkula. == Lähteet == ==Aiheesta muualla== *Punian epäviralliset kotisivut Luokka:Liettuan kylät Luokka:Alytusin lääni
Luksnėnai

pienoiskuva|Luksnėnai Luksnėnai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 614 asukasta.Alytusin kunnallispiirin vuoden 2001 väkiluku == Lähteet == Luokka:Liettuan kylät Luokka:Alytusin lääni
Yli-Iin suuralue

Yli-Iin suuralue on Oulun kaupungin suuralue. Se muodostettiin 1. tammikuuta 2013, kun Yli-Iin kunta lakkautettiin ja liitettiin osaksi Oulun kaupunkia. Suuralue muodostuu entisen Yli-Iin kunnan alueesta. Suuralueella asuu noin 1 500 ihmistä. Yli-Ii on Oulun suuralueista pohjoisin. ==Kaupunginosat Yli-Iin suuralueella== * Pahkala * Tannila * Yli-Ii ==Lähteet== ==Aiheesta muualla== Luokka:Oulun suuralueet
Venciūnai

Venciūnai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 588 asukasta.Alytusin kunnallispiirin vuoden 2001 väkiluku == Lähteet == == Aiheesta muualla == Luokka:Liettuan kylät Luokka:Alytusin lääni
Daugai (kylä)

Daugai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 480 asukasta.Alytusin kunnallispiirin vuoden 2001 väkiluku == Lähteet == Luokka:Liettuan kylät Luokka:Alytusin lääni
Ūdrija

Ūdrija on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 453 asukasta.Alytusin kunnallispiirin vuoden 2001 väkiluku == Lähteet == Luokka:Liettuan kylät Luokka:Alytusin lääni